09 פסטיבל חוצות היוצר, הפסטיבל הבינלאומי לאומנות המתקיים מדי שנה בירושלים, יתקיים זו השנה ה-41 בחודש אוגוסט הקרוב בירושלים.
הפסטיבל, אשר הפך למסורת בירושלים ולאטרקציה התיירותית והאומנותית הגדולה ביותר בתקופת הקיץ, ייערך בין ה15 ל27 באוגוסט במרכז לאומנות ולאמנות חוצות היוצר ובאמפיתאטרון ע"ש מריל הסנפלד בבריכת הסולטן, אל מול מגדל דוד ולמרגלות חומות העיר העתיקה.
כ-200 אמנים ישראלים מציגים ציורים, הדפסים, קרמיקה, צורפות ותכשיטים, אריגה וטקסטיל, יודאיקה, צעצועים, אמנות בטכניקות מעורבות עבודות עץ ועוד.
המזרח הרחוק: הודו, סין, סרילנקה וקוריאה הדרומית.
דרום ומרכז אמריקה: אורוגוואי, אל סלבדור, אקוודור, ארגנטינה, בוליביה, ברזיל, גוואטמלה, מקסיקו, צ'ילה, קולומביה, קוסטה ריקה ופרו.
אירופה: גרמניה, הונגריה, מקדוניה, צ'כיה ורומניה.
אסיה: אוזבקיסטן, אוקראינה, ארמניה, טורקמניסטן, קירגיסטן ורוסיה.
אפריקה: אתיופיה, גאנה, דרום אפריקה, זימבאבואה, מדגסקר, קמרון וקניה.
מדי ערב בשעה 21:00 מתקיים מופע מוזיקלי מרכזי בהשתתפות מיטב האמנים הישראלים, בשילובים ייחודיים לפסטיבל. המופע מתקיים בבריכת הסולטן, בבמה המרכזית.
משה דץ והכבשה שושנה – מופע בידור מוזיקלי לכל משפחה עם כל השירים, שהפכו לנכס צאן ברזל.
ד"ר ליבי- מופע בידור מוזיקלי המבוסס על סדרת הילדים המצליחה המשודרת ב- HOT YOUNG VOD. המופע בלווי 3 דמויות אהובות מהסדרה.
מני ממטרה – הפרויקט של יובל המבולבל, מופע קומי ממגנט, מהפנט ומצחיק כמו שטרם נראה.
כיף לי עם יעלי – בעקבות הסדרה המצליחה ב-YES VOD בכיכובה של יעל גזית שקד. יחד עם חבריה הכלי נגינה היא מגלה את עולם התיאטרון. המופע בליווי 4 שחקנים.
מעייני בלגני מארחת את סמי הכבאי – מופע קצבי עם כל שירי הילדים האהובים.
קופיקו – המגה-מותג הכי ישראלי כבר 65 שנה במופע בידור מוזיקלי חדש לכל המשפחה.
מאיה פפאיה – כוכבת הילדים במופע תוסס וקומי, בליווי 3 רקדניות ושחקן.
קבוצת תו מזמינה את הקהל למפגש בין-תחומי בחצרה הנודדת, אשר תחנה במרכז פסטיבל חוצות היוצר. בחצר יעבדו בצוותא אמנים שיציעו לקהל ממיטב תוצרתם לסיפוק צרכי הגוף והנפש. לצד כוס קפה או כוס יין, פת בדבש וגבינה, יוצע שירות דואר בין שולחני, צללית מרקדת, סיפור ושיר, מנגינה צוענית, יעוץ אישי - הכל על פי התפריט שיחולק לאורחים.
פרויקט "הבית הלבן" של בצלאל, הינו מיזם אמנותי ותרבותי ירושלמי בהובלת איגוד הסטודנטים של האקדמיה לאמנות ועיצוב בצלאל. המיזם קם במטרה לשמש במה ייחודית ומעניינת להצגת יצירות הסטודנטים, לקידום יוצרים מוכשרים בתחילת דרכם וכן לאפשר לציבור חשיפה לעשייה האמנותית של הסטודנטים. בבית הלבן מוצגות עבודות של סטודנטים משמונה המחלקות: ארכיטקטורה, תקשורת חזותית, עיצוב תעשייתי, עיצוב קרמי וזכוכית, אמנות, צילום, אמנויות המסך, צורפות ואופנה.
כאן בחוצות היוצר, במבואות גיא בן הינום, על האבנים הספוגות ריטואלים ואמנות בנות אלפי שנים, אמני חוצות היוצר – ציירים, פסלים, קרמיקאים, קליגרפים, רצענים, אורגים, רוקמים וצורפים – ממלאים את המקום המקסים והתוסס הזה ביצירה רב גונית ועשירה מאז המאה הקודמת.
אמני חוצות היוצר הקבועים מארחים אמנים אורחים ויחד יוצרים דיאלוג מרתק של אמנות אל מול הקהל, בשילוב מוזיקה, באווירת קרנבל אירופאי, מוזיקת ג'אז חיה ואמנים יוצרים.
מטעמים איכותיים ומגוונים ממטבחי תבל, על רקע מוזיקה אתנית ובתי קפה.
אז מה היה באירוע שכולם מדברים עליו?